ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข 214 สายกาฬสินธุ์ - ช่องจอม ตอนทางเลี่ยงเมืองร้อยเอ็ดด้านทิศเหนือ เป็นกรณีที่มีความจำเป็นเร่งด่วน
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์เพื่อสร้าง
ทางหลวงแผ่นดินหมายเลข
๒๑๔ สายกาฬสินธุ์ - ช่องจอม
ตอนทางเลี่ยงเมืองร้อยเอ็ดด้านทิศเหนือเป็น
กรณีที่มีความจำเป็นโดยเร่งด่วน
-----------

 ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวน
คืนเพื่อสร้างทางหลวงแผ่นดินหมายเลข ๒๑๔ สายกาฬสินธุ์ -
ช่องจอม ตอนทางเลี่ยงเมืองร้อยเอ็ด
ด้านทิศเหนือ พ.ศ. ๒๕๔๓ ในท้องที่อำเภอเมืองร้อยเอ็ด
อำเภอจังหาร กิ่งอำเภอเชียงขวัญ อำเภอ
ธวัชบุรี และอำเภอธวัชบุรี จังหวัดร้อยเอ็ด แล้ว นั้น
 อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้
พิจารณาแล้วเห็นว่า
การสร้างทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วน
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม
 ดังนั้น
อาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทาง
หลวง พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและ
เสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕
มาตรา ๓๖ มาตรา ๔๘
มาตรา ๔๙ มาตรา ๕๐ และมาตรา ๕๑
ของรัฐธรรมนูญแห่งราชอาณาจักรไทย บัญญัติให้กระทำ
ได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๓
วรรคหนึ่ง แห่งพระราช
บัญญัติว่าด้วยการเวนคืนอสังหาริมทรัพย์ พ.ศ. ๒๕๓๐
อันเป็นพระราชบัญญัติที่มีบทบัญญัติบาง
ประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๕ 
มาตรา ๔๘ และมาตร ๔๙
ของรัฐธรรมนูญแห่งราชอาณาจักรไทยบัญญัติให้กระทำได้โดยอำนาจ
ตามบทบัญญัติแห่งกฎหมาย คณะรัฐมนตรีโดยมติเมื่อวันที่ ๒๒
สิงหาคม พ.ศ. ๒๕๔๓ จึงกำหนด
ให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข
๒๑๔ สายกาฬสินธุ์ - ช่องจอม
ตอนทางเลี่ยงเมืองร้อยเอ็ดด้านทิศเหนือ
ในท้องที่อำเภอเมืองร้อยเอ็ด อำเภอจังหาร กิ่งอำเภอเชียง
ขวัญ อำเภอธวัชบุรี และอำเภอธวัชบุรี จังหวัดร้อยเอ็ด
ตามพระราชกฤษฎีกากำหนดเขตที่ดินใน
บริเวณที่ที่จะเวนคืน เพื่อสร้างทางหลวงแผ่นดินหมายเลข ๒๑๔
สายกาฬสินธุ์ - ช่องจอม ตอนทาง
เลี่ยงเมืองร้อยเอ็ดด้านทิศเหนือ พ.ศ. ๒๕๔๓
เป็นกรณีที่มีความจำเป็นโดยเร่งด่วน เพื่อให้เจ้าหน้าที่
หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตาม
พระราชบัญญัติว่าด้วยการเวนคือสังหาริมทรัพย์ พ.ศ. ๒๕๓๐ ได้

 ประกาศ
ณ วันที่ ๒ สิงหาคม พ.ศ. ๒๕๔๓
  ชวน
หลีกภัย
 
นายกรัฐมนตรี

[รก.๒๕๔๓/พ๑๐๕ง/๕/๑๑ ตุลาคม ๒๕๔๓]

 อัมพิกา/แก้ไข
 ๒/๕/๒๕๔๕
  B